**Zmluva o poskytnutí služby č. ............**

uzatvorená podľa § 269 ods. 2 Obchodného zákonníka a v súlade so zákonom č. 79/2015 Z. z. o odpadoch

**Čl. I.**

**Zmluvné strany**

**1. Objednávateľ: Mesto Malacky**

Sídlo: Bernolákova 5188/1A, 901 01 Malacky

 V zastúpení: **JUDr. Ing. Juraj Říha, PhD., primátor**

 Osoby oprávnené konať:

 vo veciach zmluvných: JUDr. Ing. Juraj Říha, PhD.

 vo veciach technických: JUDr. Adriana Novotná

 Bankové spojenie: PRIMA banka SLOVENSKO, a. s.

 Číslo účtu: SK36 5600 0000 0032 0010 5003

 IČO: 00304913

 DIČ: 2021049393

**/**ďalej len ako **„objednávateľ“/**

**Poskytovateľ:**

Obchodné meno: ....................................

Sídlo: ....................................

V zastúpení: ....................................

Osoby oprávnené konať:

vo veciach zmluvných: ....................................

vo veciach technických: ....................................

Bankové spojenie: ...................................

Číslo účtu: ...................................

IČO: ...................................

DIČ: ...................................

**/**ďalej len ako **„poskytovateľ“/**

**Čl. II.**

**Úvodné ustanovenia**

1. Poskytovateľ je oprávnený na podnikateľskú činnosť v oblasti nakladania s odpadmi.

2. Objednávateľom je právnická osoba – mesto, ktorá v súlade s právnymi predpismi dohliada nad komplexným odpadovým hospodárstvom s odpadom vyprodukovaným na jej území.

3. Zmluvné strany uzatvárajú túto zmluvu s cieľom zabezpečiť riadne, funkčné odpadové hospodárstvo objednávateľa na zmluvnom základe a to výkon zhodnocovania a zneškodňovania odpadu.

4. Poskytovateľ deklaruje, že bude vykonávať svoje práva a povinnosti spôsobom a za podmienok vyplývajúcich mu z ustanovení tejto zmluvy a zákona č. 79/2015 Z. z. o odpadoch v znení neskorších zmien a súvisiacich. vyhlášok

5. V prípade, ak poskytovateľ nebude z akéhokoľvek dôvodu schopný vykonávať svoje práva a povinnosti, môže požiadať na splnenie svojich povinností a uplatnenie svojich práv tretiu osobu, ktorá je na uvedené činnosti odborne a právne spôsobilá.

6. Zmluvné strany sú vedené pri podpise tejto zmluvy vzájomnou výhodnosťou jej ustanovení. Poskytovateľ je povinný plniť predmet tejto zmluvy z čoho priamo vyplýva povinnosť objednávateľa uhradiť poskytovateľovi dojednanú odmenu uvedenú v Článku V.

 **Čl. III.**

**Predmet zmluvy**

1.  Objednávateľ si touto zmluvou objednáva u poskytovateľa **„Zneškodňovanie zmesového komunálneho odpadu a objemného odpadu“** na ....(miesto a spôsob zneškodnenia).... v rozsahu prepraveného a odovzdaného odpadu na zneškodnenie podľa potrieb a požiadaviek objednávateľa.

2.  Poskytovateľ sa touto zmluvou zaväzuje vykonať zneškodňovanie odpadu podľa schváleného prevádzkového poriadku za podmienok stanovených v tejto zmluve a všeobecne záväznými právnymi predpismi (ďalej len „služba“).

3.  Objednávateľ odpadu pred odovzdaním odpadu predloží a preukáže zodpovednému pracovníkovi poskytovateľa náležitosti vyplývajúce zo zákona 79/2015 Z. z. a vykonávacích predpisov k týmto zákonom. Pri nesplnení uvedených náležitostí v zmysle vyššie uvedených zákonov a vyhlášok má poskytovateľ právo odmietnuť prevzatie odpadu, bez akýchkoľvek sankcií podľa tejto zmluvy.

**Čl. IV.**

**Čas plnenia**

1. Poskytovateľ bude vykonávať činnosť pre objednávateľa uvedenú v Článku III. tejto zmluvy **od 01.06.2021 na dobu určitú do 31.05.2025.**

**Čl. V.**

**Cena za služby**

1. Cena za uloženie odpadov je stanovená v zmysle zákona NR SR č. 18/1996 Z. z. o cenách, v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, podľa cenníka poskytovateľa platného v čase výkonu služby ako cena bez DPH a poplatku vyplývajúceho z platného zákona č. 329/2018 Z. z. o poplatkoch za uloženie odpadov na skládke v znení neskorších predpisov. DPH a príslušné poplatky budú dopočítané v zmysle platných právnych predpisov v čase fakturácie.
2. Zmluvné strany sa dohodli, že v prípade, ak počas trvania tejto zmluvy dôjde k zmene právnych predpisov platných a účinných v čase podpísania tejto zmluvy, ak tieto právne predpisy majú oprávnený vplyv na výšku ceny za poskytované služby na základe tejto zmluvy, majú zmluvné strany právo na úpravu ceny, na základe písomného dodatku k tejto zmluve, ktorý musí byť odsúhlasený a podpísaný oprávnenými zástupcami oboch zmluvných strán, a to v rozsahu vyplývajúcom zo zmeny právnych predpisov od 1. dňa účinnosti príslušných právnych predpisov. Toto dojednanie sa týka výlučne právnych predpisov upravujúcich nakladanie/spracovanie odpadov a sadzbu DPH.
3. V prípade, že v zmysle novely zákona č. 79/2015 Z. z. o odpadoch a o zmene a doplnení niektorých zákonov dôjde k reálnej, objektívnej a oprávnenej zmene nákladov na strane poskytovateľa za poskytovanie služby podľa tejto zmluvy, sa zmluvné strany musia dohodnúť na úprave ceny, a to výhradne na základe dohody a súhlasu oboch zmluvných strán vo forme písomného dodatku k tejto dohode podpísaného oprávnenými zástupcami oboch zmluvných strán. Úprava ceny podľa tohto bodu musí byť v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov. Výška úpravy ceny sa uskutoční, tak že objednávateľ porovná 3-och iných poskytovateľov rovnakých služieb, ktorých sa rovnako dotýka novela predmetného zákona a na základe toho urobí objektívny priemer navýšenia ceny predmetných služieb v zmysle tejto novely.
4. Zmluvné strany sa dohodli na cene za zneškodnenie odpadov na ....(miesto a spôsob zneškodnenia).... pre odpady:

**4.1 200 301 zmesový komunálny odpad**:

cena zneškodnenia **................,- EUR bez DPH/ tonu** bez zákonného poplatku

cena za 20 511 t  **................,- EUR bez DPH**

DPH **................,- EUR**

cena za zneškodnenie **................,- EUR s DPH**

cena zákonného poplatku **................,- EUR bez DPH**

*cena celkom*  ***................,- EUR***

**4.2 200 307 objemný odpad:**

cena zneškodnenie **................,- EUR bez DPH/ tonu** bez zákonného poplatku

cena za 4 371 t  **................,- EUR bez DPH**

 DPH **................,- EUR**

cena za zneškodnenie **................,- EUR s DPH**

cena zákonného poplatku **................,- EUR bez DPH**

*cena celkom* ***................,- EUR***

**4.3 cena celkom 4.1 + 4.2 v EUR bez DPH**

4.3.1 cena za zneškodnenie **................,- EUR bez DPH**

4.3.2 cena zákonného poplatku **................,- EUR bez DPH**

**celková cena ................,- EUR bez DPH**

DPH 4.3.1 **................,- EUR**

***celková cena zákazky******................,- EUR***

1. Cena za služby, ktorú má objednávateľ uhradiť bude vystavená poskytovateľom vo forme faktúr v pravidelných mesačných intervaloch k poslednému dňu v mesiaci. Splatnosť jednotlivej faktúry je stanovená na tridsať dní odo dňa jej doručenia. Za včas vykonanú platbu sa považuje pripísanie celej fakturovanej sumy na účet poskytovateľa podľa § 339 Obchodného zákonníka.
2. V prípade, ak je objednávateľ v omeškaní so zaplatením faktúry, alebo jej časti je objednávateľ povinný zaplatiť poskytovateľovi okrem úrokov z omeškania aj zmluvnú pokutu vo výške 0,05 % z celej dlžnej sumy za každý deň omeškania odo dňa splatnosti predmetnej faktúry.
3. Objednávateľ sa zaväzuje pristúpiť na zmenu ceny aj v priebehu roka, v prípade pokiaľ dôjde k preukázateľným zmenám sadzby DPH a výšky zákonného poplatku za uloženie odpadu alebo k iným preukázateľným okolnostiam, ktoré majú vplyv na výšku ceny za poskytované služby.

**Čl. VI.**

**Ďalšie dojednania**

1. Medzi objednávateľom a poskytovateľom bolo dohodnuté, že podkladom pre vyhotovenie faktúry budú vážne lístky vystavené poskytovateľom a to podľa váhy prepraveného množstva odpadu odovzdaného objednávateľom poskytovateľovi na zneškodňovanie. Váženie sa vykoná na vážnom zariadení poskytovateľa, umiestnenom na skládke odpadov.

2. Objednávateľ prehlasuje, že odpad, ktorý bude prepravovať na vlastné náklady, odovzdá poskytovateľovi v stave uvedenom v prevádzkovom poriadku skládky a je si vedomý, že akékoľvek porušenie podmienok uvedených v prevádzkovom poriadku z jeho strany môže založiť zodpovednosť za toto porušenie.

3. Objednávateľ si je vedomý povinností vyplývajúcich zo zákona NR SR č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. Environmentálnom fonde a o zmene a doplnení niektorých zákonov v znení neskorších predpisov a prehlasuje, že ho bude rešpektovať a znášať príslušné náklady. Vyúčtovanie poplatku bude súčasťou daňového dokladu – faktúry.

4. Zodpovednosť za nakladanie s odpadom prevzatým podľa zmluvy prechádza z objednávateľa na poskytovateľa služby v okamihu prevzatia odpadu.

5. Ak sa na poskytovateľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č.315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), potom je poskytovateľ ako aj jeho subdodávatelia povinný dodržať túto povinnosť po celú dobu trvania tejto zmluvy, pričom poskytovateľ sa zaväzuje zabezpečiť splnenie tejto povinnosti aj zo strany subdodávateľov.

6. Podmienky k využitiu subdodávateľov:

1. Poskytovateľ je povinný plniť poskytnutú službu najmä vlastnými kapacitami.
2. Poskytovateľ je oprávnený zadať vykonanie služby tretej osobe (subdodávateľovi) iba v rozsahu uvedenom v prílohe č. 1 tejto zmluvy. Pri poskytnutí služby prostredníctvom subdodávateľov je poskytovateľ plne zodpovedný voči objednávateľovi za včasné a riadne poskytnutie služby, akoby ju poskytoval sám.
3. Poskytovateľ predkladá v prílohe č. 1 tejto zmluvy údaje o všetkých svojich známych

 subdodávateľoch (predmet a podiel subdodávok, údaje o osobe oprávnenej konať za

 subdodávateľa v rozsahu meno, priezvisko, adresa pobytu, dátum narodenia).

1. Pri akejkoľvek zmene údajov o subdodávateľoch počas trvania tejto zmluvy (proti údajom uvedených v prílohe č. 1), je poskytovateľ povinný objednávateľovi najneskôr 10 kalendárnych dní pred dňom, ktorý predchádza dňu v ktorom nastane zmena týchto

údajov, predložiť objednávateľovi písomné oznámenie o zmene týchto údajov o subdodávateľovi s uvedením identifikačných údajov pôvodného subdodávateľa a identifikačných údajov o novom subdodávateľovi v rozsahu: predmet a podiel subdodávok, údaje o osobe oprávnenej konať za tohto nového subdodávateľa v rozsahu meno, priezvisko, adresa pobytu, dátum narodenia (aktualizovanú prílohu č. 1).

1. Ak navrhovaný subdodávateľ nespĺňa podmienky účasti podľa § 41 odseku 1 písm. b)

zákona o verejnom obstarávaní č. 343/2015 Z. z. v znení neskorších predpisov, objednávateľ písomne požiada uchádzača o jeho nahradenie. Poskytovateľ doručí návrh nového subdodávateľa do piatich pracovných dní odo dňa doručenia žiadosti podľa prvej vety.

1. Objednávateľ si vyhradzuje právo odmietnuť subdodávateľa, ktorý je s ním v obchodnom, súdnom alebo inom spore.
2. V prípade porušenia ktorejkoľvek z povinností týkajúcej sa subdodávateľov alebo ich zmeny, má objednávateľ právo odstúpiť od zmluvy.

**Čl. VII.**

**Skončenie zmluvy**

Túto zmluvu je možné ukončiť:

a) písomnou dohodou zmluvných strán;

b) odstúpením od tejto zmluvy v prípade porušenia akejkoľvek zmluvnej povinnosti uvedenej v tejto zmluve prípadne v dodatku k tejto zmluve, ak bolo porušenie písomne oznámené druhej strane bez zbytočného odkladu po tom, ako toto porušenie nastalo a druhá zmluvná strana neurobila nápravu ani v dodatočnej lehote určenej v tomto písomnom oznámení. Objednávateľ si vyhradzuje právo od tejto zmluvy odstúpiť v prípadoch uvedených v §19 zákona č. 343/2015 Z. z. o verejnom obstarávaní v znení neskorších predpisov. Odstúpenie od zmluvy musí byť písomné a musí byť druhej zmluvnej strane doručené. Zmluvné strany si dohodli náhradné doručenie odstúpenia od zmluvy spočívajúce v tom, že písomnosť o odstúpení od zmluvy sa považuje za doručenú dňom, kedy bola uložená na pošte po márnom pokuse o jej doručenie, aj keď sa adresát o uložení nedozvedel,

c) písomnou výpoveďou zo strany objednávateľa z dôvodu straty zvozového parku. Výpovedná lehota je jednomesačná a začína plynúť od prvého dňa kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. Počas plynutia výpovednej lehoty sa zmluvné strany zaväzujú zabezpečiť plynulé plnenie podľa tejto zmluvy,

d) písomnou výpoveďou zo strany poskytovateľa z dôvodu omeškania objednávateľa s úhradou faktúr viac ako 60 dní. Výpovedná lehota je jednomesačná a začína plynúť od prvého dňa kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. Počas plynutia výpovednej lehoty sa zmluvné strany zaväzujú zabezpečiť plynulé plnenie podľa tejto zmluvy.

**Čl. VIII.**

**Ochrana osobných údajov - osobitná informácia pre dotknuté fyzické osoby**

1. Zmluvné strany v súvislosti s uzatvorením a plnením tejto zmluvy budú spracúvať resp. spracúvajú aj osobné údaje fyzických osôb z prostredia druhej zmluvnej strany uvedené v tejto zmluve a získané v súvislosti s plnením tejto zmluvy. Ide o titul, meno, priezvisko, funkciu a kontaktné údaje. Povinnosť poskytnúť údaje príslušných fyzických osôb druhej zmluvnej strane vyplýva zmluvným stranám z tejto zmluvy. Ak by neboli poskytnuté, mohlo by to brániť riadnemu a včasnému plneniu zmluvy.

2. Zmluvné strany sú pri spracúvaní osobných údajov povinné dodržiavať všeobecne záväzné právne predpisy o ochrane osobných údajov, najmä Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „GDPR“) a zákon č. 18/2018 Z. z. o ochrane osobných údajov a o zmene a doplnení niektorých zákonov. Na strane uchádzača je možné kontaktovať osobu zodpovednú za ochranu osobných údajov na (údaje doplní uchádzač). Na strane verejného obstarávateľa je možné kontaktovať osobu zodpovednú za ochranu osobných údajov na adrese zodpovednaosoba@somi.sk, t. č. +421484146759..

3. V rozsahu, v akom je potrebné zmluvu alebo nadväzujúce podklady, vrátane v nich uvedených osobných údajov fyzických osôb, evidovať a uchovávať na účely daňovej, účtovnej alebo podobnej evidencie alebo tieto osobné údaje inak spracúvať na účely daňových, účtovných alebo podobných predpisov, napr. na účely doručenia faktúry príslušnému pracovníkovi druhej zmluvnej strany, je zodpovedajúce uchovávanie a ďalšie spracúvanie osobných údajov nevyhnutné na splnenie príslušnej zákonnej povinnosti zmluvnej strany [podľa čl. 6 ods. 1 písm. c) GDPR].

4. Zmluvné strany spracúvajú uvedené osobné údaje [podľa čl. 6 ods. 1 písm. f) GDPR], napr. za účelom komunikácie s príslušnými pracovníkmi druhej zmluvnej strany súvisiacej s plnením zmluvy a na vnútorné administratívne účely v rámci skupiny podnikov.

5. Zmluvné strany neposkytujú osobné údaje tretím osobám s výnimkou obvyklého predkladania podkladov a informácií daňovým, právnym a podobným poradcom a daňovým úradom a iným príslušným orgánom na základe povinností podľa osobitných právnych predpisov.

6. Zmluvné strany budú uvedené osobné údaje nevyhnutné na plnenie tejto zmluvy uchovávať do uplynutia 10 rokov od ukončenia zmluvnej spolupráce. Osobné údaje, ktoré je nevyhnutné uchovávať podľa daňových, účtovných alebo podobných predpisov, budú uchovávané na dobu podľa týchto predpisov (napr. údaje ako súčasť účtovných dokladov 10 rokov), ak táto bude dlhšia.

7. Dotknuté fyzické osoby, ktorých osobné údaje sú spracúvané, majú právo na prístup k osobným údajom o nich, právo na ich opravu, právo na vymazanie alebo obmedzenie spracúvania, právo namietať v určitých prípadoch proti spracúvaniu, právo na ich prenos inej osobe a právo podať sťažnosť na Úrad na ochranu osobných údajov Slovenskej republiky.

8. Viac o ochrane osobných údajov na (doplní uchádzač) a stránke verejného obstarávateľa <https://gdpr.somi.sk/index.php?id=83>.

**Čl. IX.**

**Záverečné ustanovenia**

1. Zmenu tejto zmluvy je možné uskutočňovať výlučne formou písomných a chronologicky očíslovaných dodatkov podpísanými oboma zmluvnými stranami a len v súlade s § 18 zákona č. 343/2015 Z. z. o verejnom obstarávaní.
2. K návrhom zmeny tejto zmluvy - dodatkom k tejto zmluve sa zmluvné strany zaväzujú vyjadriť písomne v lehote do desiatich dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala.

3. Ak nastanú u niektorej zo zmluvných strán okolnosti brániace riadnemu plneniu tejto zmluvy, je povinná to bez zbytočného odkladu oznámiť druhej strane.

4. Táto zmluva je vypracovaná v troch rovnopisoch, pričom objednávateľ obdrží dve vyhotovenia a poskytovateľ jedno vyhotovenie.

5. Táto zmluva sa riadi právnou úpravou zákona č. 513/1991 Zb. Obchodný zákonník v znení neskorších predpisov a ustanovenia § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov. (ďalej len „zákon o odpadoch).

6. Zmluvné strany po prečítaní prehlasujú, že súhlasia s jej obsahom, že zmluva bola spísaná určite, zrozumiteľne, na základe ich skutočnej a slobodnej vôle a bez nátlaku, na dôkaz čoho ju vlastnoručne podpisujú.

7. Táto zmluva nadobúda platnosť dňom jej podpisu zmluvnými stranami a účinnosť dňom nasledujúcim po jej zverejnení.

Príloha č. 1 Zoznam subdodávateľov

V ........................., dňa ..........................           V ...................................., dňa ..........................

**Poskytovateľ                                                            Objednávateľ**